钦定古今图书集成/明伦汇编/氏族典/第292卷 > 《廖用贤尚友录》 > 汤悦
## 钦定古今图书集成/明伦汇编/氏族典/第292卷 > 《廖用贤尚友录》 > 汤悦

按《十国春秋》，“南唐殷崇义，西华人。父文圭，为吴翰林
学士。崇义博洽能文章，仕元宗，官至学士，历枢密使
右仆射。周世宗亲征淮南，元宗画江请平，使崇义入
贡，世宗待之有加礼。元宗迁南都，命以枢密使与严
续辅太子留守金陵。后主立，进右仆射同平章事。开
宝二年，罢为润州节度使，仍同平章事。已而改官名”，
以司空知右内史事。国亡入宋，避宣祖庙讳，易姓名
曰汤悦。宋太宗敕撰《江南录》十卷，自言有陈寿史体，
当世颇称之。